Sauli Niinistö

Sauli Väinämö Niinistö (sündinud 24. augustil 1948 SalosKadri Veermäe "Sauli Niinistö: Väikerahval tuleb kokku hoida" Postimees, 19. jaanuar 2012, lk 10) on Soome poliitik, 1. märtsist 2012 1. märtsini 2024 Soome president.

Niinistö on õppinud õigusteadust. Enne poliitikasse minekut töötas ta kohtuniku ja advokaadina.

Sauli Niinistö on olnud Koonderakonna poliitikuna parlamendiliige, justiitsminister ja rahandusminister. 

Ta oli Koonderakonna kandidaat 2006. aasta Soome presidendivalimistel. Esimeses voorus 15. jaanuaril kogus ta 24,1% häältest ja pääses edasi teise vooru, kuid kaotas seal sotsiaaldemokraat Tarja Halonenile.

2007. aasta Soome parlamendivalimistel pääses ta parlamenti Soome kõigi aegade rekordhäältega, kui sai 60 563 häält. Ta valiti Eduskunna esimeheks.

Kevadel 2010 teatas ta, et ei kavatse 2011. aasta parlamendivalimistel osaleda. 

28. juunil 2011 teatas ta, et kavatseb esitada ennast Koonderakonna kandidaadiks 2012. aasta presidendivalimistel. Augustis 2011 avaldatud arvamusküsitlus näitas, et teda toetaks valimistel 60% soomlastest.Niinistö ylivoimainen presidenttikyselyssä, YLE uutiset, 3. august 2011 Niinistö võitis presidendivalimiste 1. vooru, kogudes 37,0% häältest ning pääses teise vooru koos teisele kohale tulnud Pekka Haavistoga. Teises voorus valiti ta 62,6% häältest Soome presidendiks. Ta astus ametisse 1. märtsil. 2018. aasta presidendivalimistel osutus ta valituks kohe esimeses voorus, kui kogus 62,7% häältest.

Aastatel 2009–2012 oli Niinistö Soome Jalgpalliliidu esimees.

Tunnustus
 2014 – Maarjamaa Risti ketiklassi teenetemärk

Isiklikku
1974. aastal abiellus ta Marja-Leena Alankoga. Sellest abielust sündisid lapsed Nuutti (1975) ja Matias (1980). 1995. aastal hukkus Marja-Leena Niinistö liiklusõnnetuses. 

Sauli Niinistö oli kihlatud parlamendiliikme Tanja Karpelaga, kes on olnud ka kultuuriminister, kuid suvel 2004 kihlus katkestati.

2004. aastal elas Niinistö Tais lambiposti külge klammerdudes üle India ookeani maavärina järgse tsunami.

3. jaanuaril 2009 abiellus ta Koonderakonna 31-aastase pressijuhi Jenni Haukioga. Veebruaris 2018 sündis neil poeg Aaro. 

Rohelise Liidu endine esimees Ville Niinistö on Sauli Niinistö vennapoeg.

 Viited 

 Välislingid 

 Koduleht

Kategooria:Soome presidendid
Kategooria:Soome rahandusministrid
Kategooria:Soome justiitsministrid
Kategooria:Maarjamaa Risti ketiklassi teenetemärgi kavalerid
Kategooria:Kolme Tähe ordeni kavalerid
Kategooria:Turu Ülikooli vilistlased
Kategooria:Sündinud 1948